CELEX: 32019D1763
Language: fi
Date: 2019-10-04 00:00:00
Title: Neuvoston päätös (EU) 2019/1763, annettu 4 päivänä lokakuuta 2019, valtioiden välisen kansainvälisen rautatiekuljetusten järjestön (OTIF) teknisten kysymysten asiantuntijakomissiossa Euroopan unionin puolesta esitettävästä kannasta tiettyihin muutoksiin, joiden kohteena ovat kansallisten kalustorekisterien (NVR) eritelmän ja yhtenäiset tekniset määräykset – tavaraliikenteen telemaattiset sovellukset (UTP TAF)

24.10.2019   
               
               
                  FI
               
               
                  Euroopan unionin virallinen lehti
               
               
                  L 270/79
               
            
         NEUVOSTON PÄÄTÖS (EU) 2019/1763,
         annettu 4 päivänä lokakuuta 2019,
         valtioiden välisen kansainvälisen rautatiekuljetusten järjestön (OTIF) teknisten kysymysten asiantuntijakomissiossa Euroopan unionin puolesta esitettävästä kannasta tiettyihin muutoksiin, joiden kohteena ovat kansallisten kalustorekisterien (NVR) eritelmän ja yhtenäiset tekniset määräykset – tavaraliikenteen telemaattiset sovellukset (UTP TAF)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni on liittynyt 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen, jäljempänä ’COTIF-yleissopimus’, sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, neuvoston päätöksen 2013/103/EU (1) mukaisesti.
                  
               
                     (2)
                  
                  
                     Kaikki jäsenvaltiot Kyprosta ja Maltaa lukuun ottamatta ovat COTIF-yleissopimuksen sopimuspuolia.
                  
               
                     (3)
                  
                  
                     COTIF-yleissopimuksen 13 artiklassa määrätään, että muun muassa teknisten kysymysten asiantuntijakomissio, jäljempänä ’CTE’, varmistaa valtioiden välisen kansainvälisten rautatiekuljetusten järjestön, jäljempänä ’OTIF’, toiminnan. COTIF-yleissopimuksen 20 artiklan 1 kohdan e alakohdan ja sen liitteen G (ATMF) 13 artiklan 1, 4 ja 5 kohdan mukaisesti CTE:llä on toimivalta tehdä päätöksiä kansallisten kalustorekisterien (NVR) eritelmän hyväksymisestä tai muuttamisesta. COTIF-yleissopimuksen 20 artiklan 1 kohdan b alakohdan ja sen liitteen F (APTU) 6 artiklan mukaisesti CTE:llä on toimivalta tehdä päätöksiä tavaraliikenteen telemaattisia sovelluksia koskevien yhtenäisten teknisten määräysten (UTP TAF ‐määräykset) antamisesta tai yhtenäisten teknisten määräysten muuttamisesta COTIF-yleissopimuksen liitteen F (APTU) ja liitteen G (ATMF) perusteella.
                  
               
                     (4)
                  
                  
                     Kahdennessatoista kokouksessaan, joka pidettiin 12 ja 13 päivänä kesäkuuta 2019 CTE hyväksyi kirjallisen menettelyn käynnistämisen NVR:n eritelmän muuttamisesta ja päätöksen UTP TAF -määräysten liitteen I muuttamisesta.
                  
               
                     (5)
                  
                  
                     Muutosehdotusten tarkoituksena on yhdenmukaistaa NVR:n eritelmä komission täytäntöönpanopäätöksen (EU) 2018/1614 (2) kanssa ja UTP TAF ‐määräykset komission täytäntöönpanoasetuksen (EU) 2019/778 (3) kanssa.
                  
               
                     (6)
                  
                  
                     Ehdotetut muutokset ovat unionin lainsäädännön ja strategisten tavoitteiden mukaisia, sillä niillä edistetään OTIFin lainsäädännön yhdenmukaistamista asiaankuuluvan unionin lainsäädännön kanssa, minkä vuoksi unionin olisi kannatettava näitä muutoksia.
                  
               
                     (7)
                  
                  
                     On aiheellista vahvistaa CTE:ssä unionin puolesta esitettävä kanta, koska ehdotetut muutokset ovat unionia sitovia,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Valtioiden välisen kansainvälisten rautatiekuljetusten järjestön (OTIF) teknisten kysymysten asiantuntijakomissiossa (CTE) unionin puolesta otettava kanta NVR:n eritelmän ja UTP TAF ‐määräysten liitteen I muutoksiin on seuraava:
            
                        a)
                     
                     
                        äänestetään CTE:n ehdottamien NVR:n eritelmän muutosten puolesta, sellaisena kuin ne esitetään CTE:n valmisteluasiakirjassa TECH-19001-CTE12-5.1; ja
                     
                  
                        b)
                     
                     
                        äänestetään CTE:n ehdottamien UTP TAF -määräysten liitteen I muutosten puolesta, sellaisena kuin se esitetään CTE:n asiakirjassa TECH-18037-CTE12-5.2.
                     
                  Komissio esittää ensimmäisessä kohdassa tarkoitetun kannan.
         
         
            2 artikla
            CTE:n päätökset julkaistaan niiden hyväksymisen jälkeen voimaantulopäivineen Euroopan unionin virallisessa lehdessä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 4 päivänä lokakuuta 2019.
            
               
                  Neuvoston puolesta
               
               
                  Puheenjohtaja
               
               K. MIKKONEN
            
         
         
            (1)  Neuvoston päätös 2013/103/EU, annettu 16 päivänä kesäkuuta 2011, Euroopan unionin liittymistä 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, koskevan Euroopan unionin ja Valtioiden välisen kansainvälisten rautatiekuljetusten järjestön välisen sopimuksen allekirjoittamisesta ja tekemisestä (EUVL L 51, 23.2.2013, s. 1).
         
            (2)  Komission täytäntöönpanopäätös (EU) 2018/1614, annettu 25 päivänä lokakuuta 2018, Euroopan parlamentin ja neuvoston direktiivin (EU) 2016/797 47 artiklassa tarkoitettuja kalustorekistereitä koskevista eritelmistä sekä komission päätöksen 2007/756/EY muuttamisesta ja kumoamisesta (EUVL L 268, 26.10.2018, s. 53).
         
            (3)  Komission täytäntöönpanoasetus (EU) 2019/778, annettu 16 päivänä toukokuuta 2019, komission asetuksen (EU) N:o 1305/2014 muuttamisesta muutoksenhallintajärjestelmän osalta (EUVL L 139I , 27.5.2019, s. 356).